b'\n_START_ARTICLE_\nDorian Mortelette\n_START_PARAGRAPH_\nDorian Mortelette (f\xc3\xb8dt 24. november 1983 i Armenti\xc3\xa8res, Frankrig) er en fransk roer og dobbelt olympisk medaljevinder._NEWLINE_Mortelette vandt, som del af den franske firer uden styrmand, bronze ved OL 2008 i Beijing. Fire \xc3\xa5r senere vandt han s\xc3\xb8lv i toer uden styrmand ved OL 2012 i London, sammen med Germain Chardin. Sammen med Chardin deltog han ogs\xc3\xa5 ved OL 2016 i Rio de Janeiro, hvor parret dog kun opn\xc3\xa5ede en 5. plads, igen i toer uden styrmand._NEWLINE_Mortelette vandt VM-guld i firer uden styrmand ved VM 2010. Han har ogs\xc3\xa5 vundet en VM-s\xc3\xb8lvmedalje i toer uden styrmand ved VM 2013 og en EM-bronzemedalje i otter ved EM 2009, og en s\xc3\xb8lvmedalje i toer uden styrmand ved EM 2015.'